Glarus (oovdiš kieldâ)

Glarus lii oovdiš kieldâ Glarus kantonist Sveeicist. Ive 2025 aalgâst Glarusist assii 6 545 olmožid. Kieldâ vijđodâh lâi 69,27 km². Glarus lii 472 m merâtääsi paajaabeln.

Historjá
Glarus kieldâ lopâttui ive 2010 loopâst, ko Ennenda, Glarus, Netstal já Riedern kieldah lahtojii oohtân já šoodâi uđđâ Glarus kieldâ. Uđđâ kieldâst ääsih 13 107 olmožid (1.1.2025), já ton vijđodâh lii 107,20 km².

Ive 1861 pyellim
Ive 1861 Glarusist cokkânij stuorrâ pyellim. Pyellim aalgij uccâ njuovčâtuuliist maŋŋeed ehidist ääitist, mii lâi Christoph Tschudi táálu paaldâst Landsgemeindeplatzist. Lieggâ föhn-pieggâ levâttij njuovčâtuulâid. Njuovčâtuulah levânii jotelávt muorâtáálust nuubán.  Časkâdempiergâseh iä lamaš tuárvi. Pyelimist tuušâi stuorrâ uási kuávdáást. Maaŋgah tááluh puollii ollásávt. Ulmuuh irâttii piäluštiđ tävirijdis, mutâ tullâ ovdánij liijkás jotelávt. Suulân love olmožid jammii. Pyellim maŋa kaavpug ferttij huksiđ masaba ollásávt uđđâsist. Uđđâ kaavpug huksejui torvolub vuovijguin. Tááluh huksejuvvojii  keeđgist já tiijlâst. Návt toh iä cokkânâm älkkeht. Pyellim muštoo ain stuorrâ pärttin. Tot muutij meiddei kaavpugvuávám, já tast šoddii uđđâáigásuboh huksimvyevih. Puálu maŋa uárnejui vijđes ruttânuurrâm. Meiddei New Glarus adelij 1 250 dollarid (suulân 40 000 dollarid onnáá peeivi ruuđâst) uđđâsisthuksiimân.

Viehâdâh
Ässeeloho
 Ihe Ässeeloho 1837  4 094 1850  4 082 1870  5 485 1888  5 357 1900  4 877 1910  5 123 1930  5 269 1950  5 724 1970  6 189 1990  5 728 2000  5 556

Fáádást eres soojijn

 Glarnerland (eŋgâlâskielân)

Käldeeh

Luokka:Glarus
Luokka:Sveeici ovdiih kieldah
Luokka:Sveeici siijdah